Nõmmemaa
Nõmmemaa on küla Lääne maakonnas Lääne-Nigula vallas ja endises Risti kihelkonnas. Aastaist 1725–1726 on teateid Nõva mõisa vabadikust Nemme Andresest. Küla osad (varem omaette külad) on Musaküla (talurühmana 1725–1726 Mossa Ado, Mossa Matz) ja Veskiküla. Enne Eesti omavalitsuste haldusreformi 2017. aastal kuulus küla Nõva valda. Küla nimi tuleneb sõnadest nõmm : nõmme, mis esines lisanimena, ja maa. Elanike arv oli 2010. aasta rahvaloenduse andmetel 22. Küla territooriumil on Edu kivi, Linamaa kivid ja Nõmmemaa kivikülv. Nõmmemaa idaosa kuulub Läänemaa Suursoo maastikukaitseala koosseisu, lääneosa jääb Suursoo-Leidissoo linnualale, osalt ka Leidissoo looduskaitsealale. Külas on Nõmmemaa ja Veskioja bussipeatus.